Folketing
2000-10-25

Nu nævnte hr. Svend Erik Hovmand, at årsagen til, at det var svært at have en restriktiv lukkelov, er, at man i forvejen kan købe på benzinsalgsstederne - de hed servicestationer i gamle dage, men service har de ikke mere, de har til gengæld alt muligt andet. Men det var til den dér given op over for udviklingen, en udvikling, som vi selv har skabt: Vi har da selv givet dem lov til at handle med alt muligt, men hvorfor skal de ikke koncentrere sig om at sælge benzin, og så må vi betale den pris, som benzin koster, og så lade detailhandelen få en mulighed for at overleve uden konkurrence fra benzinsalgsstationerne? Det er det, der ligger i hele lovforslaget her, og som jeg er kritisk over for. Det er ikke kun over for hr. Hovmands holdning, men det er den given op over for en udvikling, som tilsyneladende er uafvendelig. Vi skal da ikke give op over for udviklingen. Vi bestemmer udviklingen, det er os, der er politikere; det er derfor, vi er politikere - regner jeg med.